Subrip-Διορθώσεις-Συγχρονισμός amerzone
Πουλάω πανδαιμόνιο, σκάνδαλο, φόνο και καταστροφή.
Χριστέ μου, το κάνω.
Πουλάω το νεογέννητο και τον νεκρό.
Πουλάω την άθλια, έξοχη πόλη της Νέας Υόρκης πίσω στον λαό της.
Πουλάω εφημερίδες.
Ευχαριστώ για τον χρόνο σας. Ναι;
Πόρτερ, έχω έναν πυροβολισμό και μια πυρκαγιά.
- Νεκροί; - Τουλάχιστον δύο, στη Λεωφόρο Ντι.
- Ο Πολ είπε κάτι για ένα παιδί. - Πηγαίνω. Πηγαίνω. Ευχαριστώ.
Πάντα τρέχω στο σημείο όπου μόλις συνέβη το κακό,
φτάνω αφού έχει περάσει ο κίνδυνος, παρακολουθώ από ασφαλή απόσταση,
αναζητώ μια οπτική, αυτή τη χρήσιμη πληροφορία,
το νεύρο στην καρδιά, που σε κάνει να δώσεις 1 δολάριο για την εφημερίδα.
Με τρεις προθεσμίες τη βδομάδα, πάντα ψάχνω για ένα καλό άρθρο.
Είδα τον καπνό.
Κοίταξα εκεί πάνω. Τότε, πήδηξε από εκείνο το παράθυρο ο Ντιμίτριους.
Και φλεγόταν, καιγόταν ολόκληρος.
Και κρατούσε τον Βέρνον από 'δώ.
Και ο Ντιμίτριους έπεφτε, έπεφτε...
Έβλεπα πως θα έπεφτε πάνω στο μωρό.
Και λίγο πριν προσγειωθεί, ο Ντιμίτριους έκανε μια αναστροφή
και προσγειώθηκε με την πλάτη του.
Και κρατούσε το μωρό ψηλά, σαν...
Κατάλαβα πως το έκανε επίτηδες.
- Εσείς τι κάνατε; - Έτρεξα και πήρα τον Βέρνον.
Και είδα τον Ντιμίτριους...
Δε θα τα καταφέρει,
επειδή έπεσε έτσι, με την πλάτη.
Γεια σου, μικρέ.
Λυπάμαι γι' αυτό που συνέβη σ' εσένα και στον μπαμπά σου. Είσαι καλά;
Όχι, όχι, όχι, δε μιλάει ακόμα.
Πέφτει, πέφτει, πέφτει.
Ευχαριστώ για τον χρόνο σας.
Εσύ είσαι αυτός που τους βοήθησε να βρουν εκείνο το κοριτσάκι;
Γράφω μια στήλη σε μια καθημερινή εφημερίδα.
Με άλλα λόγια, είμαι είδος υπό εξαφάνιση.
Κάποτε πίστευα πως τα άρθρα μου μπορούσαν να κάνουν τη διαφορά.
Τώρα ελπίζω απλά να φτάνουν για να ταΐσω την οικογένειά μου.
Αυτές τις μέρες, οκτώ εκατομμύρια παιδιά έχουν iΡhοne
και ανεβάζουν τα βίντεό τους στο ΥοuΤube,
σαν να μεταδίδουν πραγματικά και να σχολιάζουν κάτι.
Η γυναίκα μου λέει πως ακούγομαι γέρος.
Θα έχω δύσκολη μέρα, οπότε, πιθανότατα θα φτάσεις σπίτι πρώτος.
Πρέπει να πληρωθεί η Τζόσεφιν.
Σε παρακαλώ, πλύνε τα κατσαρολικά. Τα αφήνεις συνέχεια για μένα.
- Πρέπει να μουλιάσουν όλο το βράδυ. - Σοβαρά;
- Ναι. - Αλήθεια; Έτσι σου είπε η μαμά σου;
- Πρέπει να κλείσω, μωρό μου. - Περίμενε, Πόρτερ.
- Τι είναι; - Θυμήθηκες το σμόκιν σου;
Ναι, αλλά δε θέλω να πάω.
Όλοι θα γλείφουν τον Χομπς...
Αν πραγματικά σκέφτονται να κόψουν τη στήλη σου, καλύτερα να πας.
Ξέρω πως είστε παρατηρητής, κε Ρεν, αλλά είναι αγένεια να κοιτάτε επίμονα.
Με συγχωρείτε, απλώς προσπαθούσα να καταλάβω από πού σας ξέρω.
- Εσείς με αναγνωρίσατε, βλέπω. - Από την κακή φωτογραφία σας.
Αυτή που μπαίνει στη στήλη μου.
Η αυτάρεσκη έκφρασή σας είναι ενοχλητική.
Τραβήχτηκε πέρυσι, στη φθίνουσα φάση της νιότης μου.
Λίγο πριν καταργηθούν οι κάμερες με φιλμ;
Συγγνώμη.
Διαβάζει, πλέον, κανείς εφημερίδα;
Έχω κάποιους θαυμαστές της έντυπης έκδοσης.
Μου λένε πως γράφουν για μένα στο Τwitter.
Για το πόσο τέλεια είναι η αίσθηση του χαρτιού, η μυρωδιά του μελανιού.
#καλογραμμένηστήλη.
Μου αρέσει η αίσθηση του χαρτιού.
Και η στήλη σας, κε Ρεν, είναι πάντα καλογραμμένη,
με έναν κλασσικό, παλιομοδίτικο τρόπο.
Αναρωτιέμαι όμως. Θα πρέπει να σας προκαλεί κατάθλιψη
το να βρίσκεστε σε όλα αυτά τα μέρη αφού έχει συμβεί κάτι φριχτό.
Θα πρέπει να έχετε δει πολλά απαίσια πράγματα.
Έχω δει αρκετά.
Οι άνθρωποι σάς ανοίγονται.
Μάλλον, έχετε την ικανότητα να κάνετε τις σωστές ερωτήσεις.
Συνήθως, οι άνθρωποι θέλουν να μιλήσουν σε κάποιον
και εγώ απλά είμαι εκεί την κατάλληλη στιγμή.
Ελάτε τώρα. Είστε μετριόφρων.
Εσάς τι σας φέρνει στο πάρτι;
Η τράπεζα του φίλου μου, του Τσάρλι,
συνεργάζεται με την εταιρεία, που, υποθέτω, αγόρασε την εφημερίδα σας.
Όλοι δουλεύετε για τον Χομπς τώρα, φαντάζομαι.
Με το "όλοι" εννοείτε την ανθρωπότητα; Ναι.
Είστε ευγνώμων που πληρώνεστε για να κοιτάζετε επίμονα τον κόσμο;
Κοίτα...
όλη μέρα έχω να κάνω με κόσμο που μου λέει μπούρδες.
Αλλά ο χρόνος μου τώρα είναι προσωπικός,
επομένως, αν το πας κάπου,
μίλα, να τελειώνουμε.
Είναι περίπλοκο. Χρειάζεται χρόνο για να το εξηγήσω.
Μπορούμε να φύγουμε τώρα και να πάμε στο διαμέρισμά μου;
Είναι μόνο 15 τετράγωνα από 'δώ.
Ο Τσάρλι δε θα έρθει.
Αφορά το θάνατο του συζύγου σου;
- Ο Πόρτερ Ρεν, σωστά; - Ναι.
Ελάτε να μιλήσετε με τον κο Χομπς. Ανυπομονεί να σας γνωρίσει.
Με συγχωρείς.
Αυτός είναι ο Πόρτερ Ρεν,
ο ερευνητής δημοσιογράφος που βρήκε το κορίτσι.
Με συγχωρείτε, κε Χομπς;
Ο κος Πόρτερ Ρεν, κύριε,
ο διάσημος ερευνητής δημοσιογράφος, που τώρα γράφει τη στήλη.
Αλήθεια;
Ναι;
Πιστεύω πως θα μπορούσε να γίνει. Θεωρώ ότι είναι πολύ συνετό.
Κάθε ένας...
Θαυμάσια.
Ισχύει ακόμα η πρόσκληση;
Ναι.
Πέρασε.
Θέλω να σου το δείξω αυτό.
Εντάξει, περί αυτού πρόκειται.
Από αυτό θα ξεκινήσουμε.
- Από αυτό θα ξεκινήσουμε; - Ναι.
- Άλλο ένα ποτό; - Γιατί όχι;
Για να σε βοηθήσει να αντέξεις τις πύλες της κολάσεως.
Αυτή είναι αστυνομική αναφορά.
Τσιγκουνεύτηκες λιγάκι το τόνικ και τον πάγο.
Θέλω να μεθύσεις. Για να καταλάβω αν είσαι άξεστος ή όχι.
Ξέρεις ότι μπορεί να βρεις μεγάλο μπελά που έχεις αυτά τα αρχεία;
Το ξέρω αυτό.
Εντάξει. "Ο Σάιμον Κράουλι βρέθηκε στα μπάζα κατεδαφισμένου κτιρίου."
"Γύρω από το πτώμα υπήρχαν μικρά κομμάτια νεφρίτη."
"Η αστυνομία δεν έχει ιδέα πώς μπήκε εκεί μέσα,
"αφού υπάρχει ψηλός φράκτης με σύρμα,
"ούτε μπορούν να καθορίσουν την αιτία θανάτου, εξαιτίας των..."
Των μπουλντόζων και των αρουραίων. Μπορείς να το πεις.
Έχω διαβάσει την αναφορά 17 φορές.
Λυπάμαι.
"Ο διάσημος σκηνοθέτης φαίνεται ανίκανος να χαμογελάσει."
Εμφανώς.
"Μετά από αρκετές ώρες συνέντευξης κατάλαβα πως ο Σάιμον Κράουλι..."
Ευχαριστώ.
"...δεν είναι ιδιαίτερα καλός άνθρωπος...
...και δεν τον νοιάζει αν το ξέρεις."
"Στο κυνήγι του για σπουδαίες ταινίες,
"τη μια γυναίκα μετά την άλλη και τα τσιγάρα, μ' αυτή τη σειρά,
"η καλοσύνη είναι άσχετη."
Μπερδεμένη κριτική.
- Βραβείο Καλύτερης Σκηνοθεσίας; - Καλύτερου Πρωτότυπου Σεναρίου.
Προφανώς, αυτό σου δίνουν όταν θέλουν να σου δώσουν
το βραβείο Καλύτερης Σκηνοθεσίας, αλλά δεν μπορούν.
Ακόμα δεν έχουν ανακαλύψει πως μπήκε εκεί μέσα.
Το μέρος ήταν κλειδωμένο κι εκείνος δεν είχε κλειδί επάνω του.
Τι λένε για τα κομμάτια του νεφρίτη;
Δεν έχουν ιδέα.
Μπορώ να έχω το παλτό μου, παρακαλώ;
Ελπίζω να μη νιώθεις ότι σπατάλησα το χρόνο σου.
Ορίστε ο αριθμός μου.
Όταν η πύλη κλείνει, η δουλειά μου και η πόλη
μένουν στην άλλη πλευρά του τοίχου που περιβάλλει το κρυμμένο σπίτι μας.
Η Λίσα και εγώ ερωτευτήκαμε αυτό το σπίτι όταν παντρευτήκαμε.
Έχει κάτι που επιβιώνει εκατοντάδες χρόνια... σαν μυστικό.
Με κράτησε ειλικρινή.
Οπουδήποτε αλλού αυτό το σπίτι θα ήταν συνηθισμένο.
Αλλά στο Μανχάταν, ήταν ένα θαύμα.
Η οικογένειά μου κοιμόταν μέσα,
ασφαλής από τους κινδύνους αυτών των σκοτεινών δρόμων,
και απομονωμένη από τον κόσμο της Κάρολαϊν Κράουλι
και του διάσημου νεκρού συζύγου της,
που δεν μπορούσαν να μπουν σ' αυτό το ιερό μέρος,
εκτός, φυσικά, αν τους έφερνα στο σπίτι μαζί μου.
Το έκανες πάλι χθες;
- Συνέβη πολύ αργά. - Μπαμπάκα!
Κράτησα για σένα το θέμα.
Εντάξει. Το αναλαμβάνω. Ευχαριστώ.
Κομψή παράθεση από τον προπονητή γυμναστικής.
Είδες τι έβαλαν πρωτοσέλιδο;
"ΑΦΗΣΕ ΤΗΝ ΚΑΛΥΤΕΡΗ ΤΟΥΜΠΑ ΓΙΑ ΤΟ ΤΕΛΟΣ"
- Το Πούλιτζερ περιμένει. - Μου άρεσε.
Είσαι καλά;
Ναι, θα είμαι μια χαρά σε μερικές ώρες.
Δεν πιστεύω να οδήγησες χθες βράδυ;
Όχι, άφησα το αμάξι στο πάρκινγκ.
Γεια σας. Με συγχωρείτε.
- Σάλι, έλα. Πρέπει να ντυθούμε. - Όχι, εγώ...
- Τόμι, πάμε. Κι εσύ, Τόμι. - Καλημέρα, Τζόσεφιν.
- Δε θέλω να έρθω. - Τόμι.
- Τόμι, κι εσύ. - Τόμι. Μη με κλωτσάς.
- Ναι. Τον έπιασα. - Έλα!
- Έτσι μπράβο. - Έλα μαζί μου.
- Σταμάτα να κουνιέσαι. - Έλα 'δώ.
Τζόσεφιν, θα ήταν τέλεια να συγύριζες λίγο το σπίτι σήμερα.
Ίσως να κάνεις τα πιάτα, ας πούμε, ή τις κατσαρόλες στο νεροχύτη;
Με αγνοεί συνέχεια.
Έχω να κάνω μια σημαντική επέμβαση αύριο το βράδυ, οπότε...
δε θα μπορέσω να έρθω σ' εκείνο το δείπνο με τη Λόρκα και τον Κάμποτ.
Δεν πάω χωρίς εσένα. Το έχουμε αναβάλλει τέσσερις φορές.
Λυπάμαι. Είναι ένας Ιρανός πρέσβης που έχει έρθει και είναι επείγον.
Ας μην προσποιούμαστε πια ότι έχει αποτέλεσμα η ύπαρξη σεξουαλικής ζωής.
Τι;
Στο να κανονίζουμε κάποια βραδινή έξοδο.
Θέλεις να σε πάω κάπου σήμερα, κε Γκρινιάρη;
- Ναι. - Πού πηγαίνεις;
Στο Άπερ Γουέστ Σάιντ.
Ντύσου.
Καλημέρα.
Μ' αρέσει το κορίτσι με το πλήθος, μα χρειάζομαι και δηλώσεις για την Άιρις.
Θα επικοινωνήσω με τη μητέρα της. Θα προσπαθήσω να τη βρω.
- Εντάξει. Ευχαριστώ, Μπόμπι. - Τα λέμε.
"Η ΚΑΡΟΛΑΪΝ ΚΡΑΟΥΛΙ ΠΕΝΘΕΙ ΣΤΗΝ ΚΗΔΕΙΑ ΤΟΥ ΣΑΪΜΟΝ ΚΡΑΟΥΛΙ"
Θεέ μου.
"ΤΥΧΗ: Η ΕΥΚΑΙΡΙΑ ΧΤΥΠΑΕΙ ΜΟΝΟ ΜΙΑ ΦΟΡΑ"
Εμπρός;
Γεια, είμαι ο Πόρτερ Ρεν.
Γεια σου, Πόρτερ Ρεν.
- Πώς αισθάνεσαι; - Έριξες τίποτα στο ποτό μου χθες;
Όχι, δεν έριξα.
Γιατί μου τηλεφωνείς;
"Η ευκαιρία χτυπάει μόνο μια φορά."
- Γεια. - Γεια σου!
Ήμουν μόλις στο ασανσέρ με τον Λεονάρντο Ντι Κάπριο.
Ναι. Επάνω μένει ένας φίλος του.
Λοιπόν, πες μου πώς γνώρισες τον Σάιμον.
Ζούσα τη ζωή της κουρασμένης, όμορφης κοπέλας στη Νέα Υόρκη.
Ξέρεις... δεν είχα χρήματα.
Παράτησα το Λ.Α. μετά από ένα χρόνο και μετακόμισα εδώ.
Πρόσεχα διαμερίσματα πλουσίων,
χωρίς σταθερό εισόδημα ή κάποιο μέρος να μείνω.
Και μόλις είχα απολυθεί επειδή αρνήθηκα να βγω με τον ηλίθιο δικηγόρο
εργοδότη μου, στου οποίου την εταιρεία απαντούσα στα τηλέφωνα.
Είχες σχοινί για την μπουγάδα στην πίσω αυλή όταν μεγάλωνες;
- Παρακαλώ; - Ξέρεις, με τζιν...
και μπλουζάκια και εσώρουχα κρεμασμένα στην πίσω αυλή.
Σχοινί μπουγάδας.
- Ναι, είχα. - Κι εγώ το ίδιο.
Δε μου άρεσε που τα άλλα παιδιά έβλεπαν τα εσώρουχά μου απλωμένα,
αλλά μου άρεσε ο στηθόδεσμος της μαμάς του μοναδικού φίλου μου...
- Μάλιστα. - ...κρεμασμένος στο σχοινί τους.
Με κέρασε καναδυό ποτά ακόμα, και...
είχαμε μια υπέροχη συζήτηση για τα παιδικά μας χρόνια
και τους γονείς μας.
Ήξερα ποιος ήταν. Τον αναγνώρισα αμέσως.
- Ήταν πολύ έξυπνος. - Κάρολαϊν.
Θα σου κάνω μια τρελή ερώτηση,
αλλά μιλάω σοβαρά, δεν αστειεύομαι.
Εντάξει.
Θέλω να σε παντρευτώ.
Ξέρω πως ακούγεται τελείως τρελό,
αλλά πάνω που καθόμουν εκεί και σκεφτόμουν
ότι πιθανότατα θα έπρεπε να φύγω από τη Νέα Υόρκη,
εμφανίζεται αυτός ο αινιγματικός, παράξενος, πανέξυπνος άνθρωπος.
- Ναι. - Χριστέ μου. Θεέ μου.
Γνωριστήκατε, λοιπόν, σ' ένα μπαρ.
- Χριστέ μου. - Σου έκανε πρόταση γάμου. Είπες ναι.
Όλα αυτά σε λιγότερο από μια ώρα;
- Λίγες ώρες, αλλά ναι. - Εντάξει.
Την επόμενη μέρα, έλαβα ένα δέμα από εκείνον,
που περιείχε ένα φλασάκι κι ένα δαχτυλίδι αρραβώνων.
Θέλεις να δεις το βίντεο;
Φυσικά.
Γεια, Κάρολαϊν.
Γεια. Σε σκέφτομαι από όταν σε άφησα,
νωρίτερα σήμερα.
Σκεφτόμουν τους γαμήλιους όρκους μας, κι όλα αυτά,
και το πως οι συνηθισμένοι όρκοι είναι "Δέχομαι",
και πως, τελικά, αυτό δεν είναι αρκετό.
Αποφάσισα λοιπόν, να σου πω τους όρκους μου εδώ και τώρα,
ακριβώς αυτό το λεπτό.
Δεν έχω ιδέα τι θα πω.
Αλλά αφού το πω, θα είναι οι όρκοι μου προς εσένα, εντάξει;
Λοιπόν. Μόλις σε αποχαιρέτησα,
δείπνησα με την Τζέσικα Τσαστέιν.
Θέλει να είναι στην επόμενη ταινία μου, την "Περίεργη Μέρα".
Και φαίνεται καλή. Η συζήτηση πήγε μια χαρά.
Ήταν πολύ έξυπνη και αστεία, και τα λοιπά,
αλλά δεν ήταν εσύ, Κάρολαϊν.
Δε μου έκανε "κλικ".
Εσύ μου έκανες "κλικ".
Μου έκανες "κλικ".
Όταν ήμουν στο Λύκειο,
ήμουν βοηθός σερβιτόρου στο Βίλατζ, στο Καφέ Ντάντε.
Αυτό ήταν πάρα πολύ σημαντικό για μένα.
Έβγαλα λίγα λεφτά και αγόρασα την πρώτη μου κάμερα,
και μπορούσα να παρακολουθήσω όλους τους ανθρώπους.
Άρχισε να έρχεται ένα πολύ όμορφο μοντέλο,
την έλεγαν Άσλι Μοντγκόμερι.
Φυλούσα τις γόπες της με τα τέλεια σημάδια από κραγιόν,
με το αχνό ίχνος από το άρωμά της επάνω τους,
Όταν πήγαινα σπίτι, ξάπλωνα γυμνός στο κρεβάτι μου
και έβαζα τις γόπες παντού πάνω στο σώμα μου,
ακόμα και κάτω από τη γλώσσα μου
και στον πισινό μου, όσο αυνανιζόμουν.
- Δεν το θεωρούσα παράξενο... - Συγγνώμη, ακόμα κάνει πρόταση γάμου;
- Ναι. - Ήμουν σίγουρος ότι ποτέ...
...δε θα με αγαπούσαν, ποτέ!
Ορκίστηκα πως αν είχα ποτέ
την ευκαιρία να αγαπήσω κάποιον, θα την άρπαζα.
Όταν σε είδα σήμερα, είδα μια γυναίκα που θα άντεχε,
που θα άντεχε εμένα,
που θα μου το ανταπόδιδε, αν χρειαζόταν.
Αυτό με ενθουσιάζει...
και με τρομάζει.
Η καρδιά σου συναρπάζει την καρδιά μου, Κάρολαϊν.
Η σκοτεινή καρδιά σου τη σκοτεινή καρδιά μου.
Αυτός είναι ο όρκος μου Κάρολαϊν,
ο όρκος μου σ' εσένα.
Αυτό το τραγούδι με κάνει να σε σκέφτομαι.
Παντρευτήκαμε κρυφά στη Νέα Υόρκη τρεις μέρες μετά.
Ήταν πραγματικά τρυφερός μαζί μου.
Τους πρώτους έξι μήνες, ήμασταν, περιέργως, ευτυχισμένοι μαζί.
Κι εκείνο το βράδυ, όταν...
όταν ο Σάιμον δε γύρισε σπίτι, ανησύχησα.
Αλλά, δεν πήρα την αστυνομία,
γιατί ήξερα πως ο Σάιμον θα θύμωνε αν το έκανα.
Πέρασαν τρεις μέρες, και ήταν ξεκάθαρο τότε,
ότι κάτι δεν πήγαινε καλά.
Κοίτα, Κάρολαϊν,
αν η αστυνομία δεν μπορεί να βρει το πώς και το γιατί πέθανε ο Σάιμον,
ειλικρινά, δε νομίζω ότι μπορώ εγώ.
Μα βρήκες εκείνο το κοριτσάκι.
Δεν σου λένε ένα σωρό πράγματα οι άνθρωποι;
Ειλικρινά;
Βρήκα αυτό το κοριτσάκι κατά λάθος.
Ήταν τυχαίο. Δε μου άξιζαν τα εύσημα γι' αυτό.
Κυρίως, οι άνθρωποι μού λένε ιστορίες.
Δεν τους πιέζω ποτέ.
Μου τις λένε γιατί θέλουν να γίνουν γνωστοί.
Φαίνεται πως... εσύ ψάχνεις για κάτι άλλο.
Έπρεπε να το ξέρεις, ερχόμενος εδώ σήμερα, πως θα ζητούσα τη βοήθειά σου.
Εκτός, φυσικά, αν υπήρχε άλλος λόγος που ήρθες.
Καλύτερα να πηγαίνω.
Μπορώ να έχω το παλτό μου, παρακαλώ;
Να πάρει.
Κάρολαϊν;
Γεια!
Εγώ είμαι.
Ξέχασα το τηλέφωνό μου.
- Θεέ μου! - Συγγνώμη! Συγγνώμη!
- Συγγνώμη. Χίλια συγγνώμη. - Θεέ μου.
Τι κάνεις εδώ;
Πραγματικά λυπάμαι. Ξέχασα το τηλέφωνό μου.
Με κατατρόμαξες! Πώς μπήκες μέσα;
Είδα τον κωδικό. Συγγνώμη.
Με παρακολουθούσες;
Ειλικρινά, λυπάμαι...
Σου άρεσε που με παρακολουθούσες, έτσι δεν είναι;
Δεν μπορούσα να κάνω αλλιώς. Συγγνώμη.
Εσένα σκεφτόμουν.
Πρέπει να φύγω...
Εντάξει. Αντίο, παρατηρητή.
Χαίρομαι που είχες καλή θέα.
Είχες δίκιο, ξέρεις.
Η ευκαιρία, όντως χτυπά μόνο μια φορά.
Σε παρακολουθώ, Κάρολαϊν.
Τα βλέπω όλα.
Τόμι, Τόμι, όχι. Τόμι, χρειάζομαι το πανί.
Το πρόσωπό σου. Θέλω να κάνω το πρόσωπό σου. Πολύ γρήγορα.
- Μπαμπάκα! - Γεια σου!
Τι κάνει η οικογένειά μου;
- Γεια σου. - Γεια, γλυκέ μου.
Γεια σου κι εσένα.
Νομίζω ότι ο Τόμι κατούρησε στη μπανιέρα, πάλι.
- Ναι, ναι! - Τόμας...
- Αγάπη μου, αναλαμβάνεις; Ευχαριστώ. - Φυσικά.
- Η σειρά μου; Μετά το κατούρημα; - Ναι, σωστά.
Πώς ήταν η μέρα σου;
Πολλή δουλειά. Η δική σου;
Χαλαρή.
Ξύπνησα με την περίεργη επιθυμία να επισκεφθώ το κατεδαφισμένο κτίριο,
- όπου είχε βρεθεί το πτώμα του Σάιμον. - Με συγχωρείτε.
Το 537 ανατολικά της 111ης οδού ήταν τώρα μόνο ένα άδειο οικόπεδο.
Και δεν είχε απαντήσεις για τις ερωτήσεις που με βασάνιζαν.
Ο Σάιμον πέθανε στα μπάζα ή ήταν μέσα στο κτίριο πριν το κατεδαφίσουν;
Κι αν ήταν μέσα στο κτίριο, γιατί;
Και πώς μπήκε εκεί μέσα, αν δεν είχε το κλειδί;
Στο διπλανό κτίριο, ο συντηρητής, ο Λουίς,
δεν είχε κάτι να προσθέσει από την έρευνα, πριν από 17 μήνες.
Μπορείτε να σκεφτείτε κάποιο λόγο που μπορεί το θύμα να είχε το κλειδί;
Φυσικά. Πολλούς λόγους. Είναι μεγάλη η πόλη.
Ευχαριστώ για τον χρόνο σας.
Με τις ενοχές μου να με πνίγουν, ήθελα λίγο χρόνο να σκεφτώ όλο αυτό.
Είπα στον εαυτό μου πως δε θα έβλεπα ποτέ ξανά την Κάρολαϊν.
Παρ' όλα αυτά, όταν τηλεφώνησε,
της είπα πως θα τη συναντούσα για φαγητό.
Δεν έχω ενοχές.
Ξέρεις, Πόρτερ, στην πραγματικότητα είμαι μόνη.
Έχω τον Τσάρλι, αλλά δεν μπορώ να του μιλήσω για τα πάντα.
Το θέμα του Σάιμον είναι ταμπού.
Ο Τσάρλι ξεκίνησε ήδη να βλέπει σπίτια στο Νιου Τζέρσεϊ.
Άσπρος ξύλινος φράκτης, κήπος στην πίσω πλευρά.
Δυόμιση παιδιά.
Είσαι ο μόνος στον οποίο μπορώ να μιλήσω για όλα αυτά.
Και θα ήθελα να σου δείξω κάτι,
σήμερα, τώρα.
Αν έχεις ακόμα χρόνο για μένα.
Έχεις χρήματα σ' αυτή την τράπεζα;
Όχι. Έχω τον Σάιμον εδώ.
Περισσότερο απ' όλα, αυτό ήταν ο Σάιμον.
Θέλω να το καταλάβεις αυτό.
Ο Σάιμον ήταν πολύ δυστυχισμένος σε όλη του τη ζωή.
Πάντα... "έψαχνε την αλήθεια".
Σε καθεμιά από αυτές τις κάρτες υπάρχει κάποια αλήθεια,
την οποία ήταν περήφανος που είχε ανακαλύψει.
Και αν δεν τον ικανοποιούσε, την πετούσε.
Τις χρησιμοποιούσε σαν να ήταν κανονικό φιλμ σε κάμερα.
Ποτέ δεν τις ξαναχρησιμοποιούσε, ούτε τις αντέγραφε.
Του άρεσε να είναι εντελώς ξεχωριστές,
ως μοναδικές πηγές της αλήθειας.
Εντάξει. Λοιπόν, ποια θα δούμε πρώτη;
Δε θα μείνω.
Λυπάμαι. Τις έχω δει όλες τόσες φορές. Είναι εξαντλητικό.
Θα τους ενημερώσω μπροστά ότι θα μείνεις αρκετή ώρα εδώ.
Εντάξει.
Σ' ευχαριστώ, Πόρτερ.
Είναι από τις πιο παράξενες στιγμές της ζωής μου.
Τηλεφώνησέ μου όταν τελειώσεις.
Εντάξει.
Σταμάτα!
- Να μία. - Σταμάτα. Σταμάτα. Σταμάτα.
Εντάξει, σταμάτα, Μαξ.
Τι γίνεται απόψε; Κάνει κρύο κι είμαι μόνη εδώ έξω.
- Κι εμείς είμαστε κάπως μόνοι εδώ. - Όλο το πακέτο 200.
Σου κάνει, Μπίλι;
Πολύ άσχημη για μένα. Δε δίνω τόσα. Συγγνώμη.
Δεν είναι άσχημη. Είναι... απλή, ίσως.
Είναι άχρωμη, κοινή.
- Κόψε τις αηδίες, εντάξει. - Μπίλι, φαίνεται πως σε ενδιαφέρει.
- Μπορεί να είναι ενδιαφέρον. Πολύ. - Πώς σας λένε; Πώς σας λένε;
Μπίλι. Σάιμον.
- Ελάτε, Μπίλι, Σάιμον. - Μου αρέσει. Μπες μέσα.
Δεν ξέρω γιατί μου αρέσει, αλλά μου αρέσει. Μπες μέσα.
- Κάτι λέει. Το έχει. Κάτι λέει! - Γεια σου!
Σάιμον;
Γεια.
Θα μου ανοίξεις;
Άλλαξα την κλειδαριά.
Ωραία. Εντάξει. Άνοιξε την πόρτα.
Πρώτα πρέπει να απαντήσεις σε τρεις ερωτήσεις.
Χριστέ μου. Έλα, Σάιμον, άνοιξέ μου. Κατουριέμαι.
Το μόνο που ζητάω είναι τρεις ειλικρινείς απαντήσεις.
Ερώτηση πρώτη: Όταν είμαι στο Λ.Α., πόσο συχνά αυνανίζεσαι;
Έλα τώρα. Άντε πηδήξου. Άνοιξε την πόρτα.
Χριστέ μου. Κάθε μέρα, τουλάχιστον μια φορά.
Ερώτηση δεύτερη: Έχεις ποτέ φανταστεί πως είσαι με τον Μπίλι;
Ναι.
Τρίτη ερώτηση, παρακαλώ.
Ερώτηση τρίτη: Όταν επιτέλους βρήκες τον βιολογικό σου πατέρα,
ποια ήταν η τελευταία πρόταση που σου είπε;
- Άντε πηδήξου. Δεν παίζω άλλο. - Αλήθεια; Επιλογή σου είναι.
Έλα τώρα, την ξέρεις την απάντηση, άρρωστο καθίκι. Άνοιξε την πόρτα!
Εγώ κερδίζω.
Θεέ μου.
Είπε, "Δεν είσαι κόρη μου."
"Τώρα, εξαφανίσου από μπροστά μου. Κι όταν εγώ..."
Το τελευταίο που είπε!
Το τελευταίο που είπε ήταν, "Εκτός αν θέλεις να μου πάρεις πίπα."
Θέλεις να παραγγείλουμε φαγητό;
Τι πρόβλημα έχεις, διάολε;
- Ναι; - Κύριε Ρεν;
Είμαι ο Γουόλντον Κάμπελ, από το γραφείο του κου Χομπς.
Θα ήθελε να συναντηθείτε, αμέσως.
Ο ίδιος;
Συγγνώμη;
Πού στα κομμάτια πας; Φύγε από μπροστά μου!
Ανάθεμα!
Ωραία θέα.
Ο κύριος Πόρτερ Ρεν!
Χρονικογράφος της δυστυχίας του κόσμου.
Καλησπέρα, κύριε. Καλοσύνη σας που ήρθατε.
Σας παρακαλώ, καθίστε,
καθώς θα ήθελα να συζητήσουμε ένα συγκεκριμένο θέμα.
Καθίστε.
Εσείς, κύριε, έχετε δεσμό με τη δεσποινίδα Κάρολαϊν Κράουλι.
Αυτό δεν...
Παρακαλώ, παρακαλώ, παρακαλώ, σας ζητώ να μη με διακόπτετε.
Η δεσποινίς Κράουλι μου στέλνει ένα βίντεο...
σε μια ψηφιακή κάρτα από μια κάμερα.
Είναι το ίδιο κάθε φορά.
Τι περιέχει;
Κάτι... που με εκθέτει πολύ.
Ζητάει χρήματα ως αντάλλαγμα;
Όχι, όχι, δε ζητάει τίποτα.
Είναι αναθεματισμένα ψυχολογικά έξυπνη, ξέρετε.
Είστε βέβαιος πως το στέλνει εκείνη;
Είναι η μόνη που θα μπορούσε, λογικά, να το έχει στην κατοχή της.
Εντάξει. Οπότε, θα τη ρωτήσω σχετικά μ' αυτό.
Και μου λέει πως δεν το στέλνει.
Ψάχνω τα πράγματά της και δεν το βρίσκω.
Μετά, τι;
Μετά, συνεχίζετε, κύριε.
Θα βρείτε έναν τρόπο.
- Είναι τρελό. - Είστε υπάλληλός μου.
Μπορώ να σας απολύσω και να σας αντικαταστήσω,
σε όσο χρόνο χρειάζομαι για να δέσω τα κορδόνια μου.
Γνωρίζω αρκετά καλά τα οικονομικά σας, κύριε.
Ο μισθός σας ίσα που καλύπτει τη δόση της υποθήκης σας
και η σύζυγός σας παρέχει όλα τα υπόλοιπα.
Η απόλυση θα συμπεριλάμβανε κατηγορίες υπεξαίρεσης
και μία μακρά παρατεταμένη αγωγή,
η οποία θα υποχρέωνε την τράπεζα να κατασχέσει το χαριτωμένο σπίτι σας.
Μπορώ να πουλήσω το σπίτι, κύριε Χομπς.
Ίσως αναγκαστείτε, όταν η σύζυγός σας
αναστατωμένη από τα νέα της σχέσης σας,
χειρουργήσει κάποιον με... λιγότερη από τη συνήθη δεξιότητά της.
Οι αγωγές για ιατρική αμέλεια είναι η καταστροφή πολλών καλών γιατρών.
Ναι, ναι.
Αυτό θα σας δώσει κίνητρο.
Είστε διάσημος για τις ερευνητικές σας ικανότητες.
Βρήκατε το κοριτσάκι στο δάσος, ενώ οι καλύτεροι ντετέκτιβ απέτυχαν.
Η πολλή δημοσιότητα σας έκανε να βολευτείτε σε μια στήλη.
Τώρα είστε ένας κακός συγγραφέας που χρειάζεται μια πρόκληση.
Ήσασταν καλός, κάποτε.
Και τώρα, θα πρέπει να ξαναγίνετε καλός, κύριε...
για μένα.
Ήρθε μια περίεργη ασθενής σήμερα.
Ναι;
Ισχυρίστηκε ότι υπέφερε από βασική ρευματοειδή αρθρίτιδα.
Ναι, αλλά είσαι χειρουργός.
Το ξέρω, αλλά επέμενε να την εξετάσω.
Ξαφνιάστηκα, γιατί ήταν μόλις 28 και ήταν πολύ όμορφη.
Να προσθέσω ότι θα μπορούσε να είναι μοντέλο.
Τέλος πάντων, έλεγξα τα χέρια της,
και... δεν έχει αρθρίτιδα.
Τι έχει;
Τίποτα. Τα χέρια της είναι υγιέστατα.
- Αλλά, πονούσε; - Έτσι ισχυρίζεται, αλλά την είδα
να παίζει με την τσάντα της στο χώρο αναμονής, όταν πήγα να την πάρω.
Δε θα μπορούσε να το κάνει αυτό, βάσει αυτού που μου περιέγραψε.
Επιπλέον, όταν πονάνε πραγματικά, με ικετεύουν για κάτι πιο δυνατό
από αυτά που μπορούν να αγοράσουν χωρίς συνταγή.
Κι εκείνη δε μου ζήτησε τίποτα.
Δηλαδή, νομίζεις ότι έλεγε ψέματα;
Ξέρω ότι έλεγε ψέματα.
Ακούγεται τρελή.
Δεν ήταν.
Δεν μπορώ να συζητάω άλλο για χέρια.
Χρειάζομαι κάποια άλλα μέλη.
- Ποιος διάολο είναι; - Κανένας.
"Πόρτερ; Πρέπει να δω τις κασέτες του Σάιμον αύριο."
"Κανόνισέ το με την τράπεζα."
Μπαμπά; Μπαμπά, επισκευάζεις ένα παλιό κουτί;
Όχι. Είναι διαφορετικού είδους. Από αυτά τα ολοκαίνουρια.
Μπαμπά; Πόσον καιρό είσαι στο σωματείο συντηρητών ασανσέρ;
Ναι. Όταν έφυγες από τη Νότια Ντακότα για να βρεις...
Σάιμον;
Χριστέ μου, διάολε, Σάιμον.
Σάιμον, ξύπνα.
Να πάρει. Διάολε.
Θεέ μου.
Να πάρει.
Άμεση δράση. Ποιο είναι το πρόβλημα;
Ναι, χρειάζομαι ασθενοφόρο.
Ο σύζυγός μου πήρε μεγάλη δόση από κάτι υπνωτικά χάπια.
Ναι, Ανατολική 3η οδός 411, διαμέρισμα 12.
Παρακαλώ, βιαστείτε. Όχι.
Όχι, δεν μπορώ να καταλάβω αν αναπνέει ή όχι.
Να πάρει. Απλώς στείλτε ένα ασθενοφόρο.
Χριστέ μου, Σάιμον.
Να πάρει. Ξύπνα.
Σάιμον;
Σάιμον. Έλα.
- Στην έσκασα! - Διάολε!
- Δεν το πιστεύω ότι ήρθες! - Τι πρόβλημα έχεις;
Χριστός και Παναγία.
- Καταπληκτικό. - Δεν είναι αστείο! Τι κάνεις;
- Ο τύπος έχει σοβαρό πρόβλημα. - Τι διάολο κάνεις; Κάλεσα ασθενοφόρο.
- Κόπανε. - Μωρό μου. Αυτό ήταν...
Σου ετοιμάζω ποτό.
Μη μου ρίξεις τίποτα μέσα.
Υποτίθεται πως δουλεύεις τη στήλη σου τώρα;
- Η στήλη είναι έτοιμη. - Είναι αξιοσημείωτη;
Μόνο για το ότι είναι η πιο βιαστική που έχω γράψει μέχρι τώρα.
Αστυνομικός πυροβολήθηκε στο σπίτι του από το ίδιο του το όπλο,
από τη δωδεκάχρονη κόρη του.
Ατύχημα, φυσικά.
Τους αξίζει κάτι καλύτερο από το χρόνο που τους αφιέρωσα.
Νομίζω πως πρέπει να σου πω ότι έχω κρυφή ατζέντα.
Κι εγώ έχω κρυφή ατζέντα.
Ίσως μπορούμε να τα αφήσουμε και τα δύο για αργότερα.
Θεέ μου, οπωσδήποτε θα πάω στην κόλαση.
Πες μου γιατί κάνεις σεξ μαζί μου.
Όχι.
Πες μου σε τι είναι διαφορετικό με τη γυναίκα σου.
Όχι.
Η γυναίκα σου είναι ελκυστική, σωστά;
Είμαι σίγουρος πως ξέρεις την απάντηση.
Σίγουρα.
- Εσύ πήγες; - Ναι.
- Στο γραφείο της; - Ναι.
Γιατί;
Ήμουν περίεργη.
Κατάλαβε ότι έλεγες ψέματα.
- Ναι, υποθέτω. - Δεν είναι αστείο.
Αυτό που έκανες ήταν πολύ άσχημο.
Λυπάμαι.
Δεν το εννοούσα έτσι.
Είναι έξυπνη, Κάρολαϊν.
Είναι πολύ, πολύ έξυπνη.
Πιο έξυπνη από μένα;
Ναι.
Πώς το ξέρεις;
Κανείς δεν είναι πιο έξυπνος από τη γυναίκα μου. Έχε μου εμπιστοσύνη.
Πίστεψέ με. Μην ξανάρθεις σε επαφή μαζί της, ποτέ.
Ποτέ. Καταλαβαίνεις;
Ναι. Καταλαβαίνω.
Ωραία.
Μπορώ να σου κάνω μια ερώτηση τώρα;
Εντάξει.
Είναι καλή στο κρεβάτι;
Απόλυτα.
Σε αγαπάει και την αγαπάς;
Ναι, πάρα πολύ.
Και πού είναι η διαφορά;
Αν δεν έχεις παιδιά, πιστεύω ότι είναι δύσκολο να το καταλάβεις.
Δοκίμασέ με.
Αφού κάνεις παιδιά...
αρχίζεις να σκέφτεσαι το θάνατο.
Καταλαβαίνεις;
Με κάποιο τρόπο συνειδητοποιείς ότι θα πεθάνεις.
Δεν το σκεφτόμουν αυτό πριν αποκτήσω παιδιά.
Τι θα συμβεί αν πεθάνει ένα από τα παιδιά μου;
Τέλος πάντων, όλα αυτά κατά κάποιον τρόπο...
επηρεάζουν το σεξ.
Είναι περίπλοκο.
Το έκανες μαζί της μετά την τελευταία μας φορά;
Ναι, χθες το βράδυ.
Με σκεφτόσουν όσο ήσουν μαζί της;
Ναι.
Εννοώ, να με σκέφτεσαι όχι απλά επειδή νιώθεις ένοχος.
Ναι.
Εννοώ, να πηδάς εκείνη, αλλά να σκέφτεσαι ότι πηδάς εμένα.
Ναι.
Κοιτάς τη γυναίκα σου όταν την πηδάς, και σκέφτεσαι...
"Θα είμαι μαζί σου μέχρι να πεθάνω;"
Ναι.
Πώς αισθάνεσαι γι' αυτό;
Είναι παρηγορητικό και ταυτόχρονα τρομακτικό.
Μ' αγαπάς;
Από την πρώτη στιγμή που σε είδα.
Τι σκέφτεσαι;
Προσπαθώ να αποφασίσω αν είναι καλύτερα να...
ψαχουλέψω στο διαμέρισμά σου, όταν δεν είσαι εδώ...
ή να σε ρωτήσω στα ίσα πού είναι.
Πού είναι τι;
Ο Χομπς θέλει να του πάω ένα βίντεο που πιστεύει ότι του στέλνεις.
Ανάθεμα.
- Τι; - Θεέ μου. Δεν το πιστεύω αυτό.
Τι;
Ήθελα να βρεις αυτό το βίντεο για μένα!
Τι;
Έψαξαν το διαμέρισμά μου, τον υπολογιστή μου,
με παρακολουθούν παντού. Με απειλούν με ένα σωρό πράγματα.
Δεν έχω πολύ χρόνο κι ήθελα να με βοηθήσεις να βρω αυτό το βίντεο.
Περίμενε. Ξέρεις τι περιέχει το βίντεο;
Δεν το είδα ποτέ, αλλά ήμουν παρούσα στην εγγραφή, ναι.
Έλα τώρα, μη με δουλεύεις.
Αν δεν στέλνεις εσύ το βίντεο στον Χομπς, τότε ποιος;
Δεν ξέρω, ήλπιζα να το ανακαλύψεις κι αυτό.
Εντάξει, τότε μήπως να μου έλεγες τι στο διάολο συμβαίνει;
Δεν είναι καλό. Εντάξει; Πρέπει να καταλάβεις ότι...
ο Σάιμον με δοκίμαζε συνεχώς, ήμουν σαν επιστημονικό πείραμα για εκείνον.
Προτίθεμαι να κάνω ό,τι μου ζητήσεις...
αρκεί να μην πρέπει να βλάψω κάποιον,
αν προτίθεσαι να κάνεις ό,τι σου ζητήσω εγώ.
Άντε πηδήξου, Σάι, μπορώ να τα βάλω μαζί σου.
Αλήθεια;
- Άρα, δέχεσαι την πρόκληση; - Ναι.
Λοιπόν, τι θέλεις να κάνω;
Θέλω να κρατάς το χέρι κάποιου την ώρα που πεθαίνει.
Δέχομαι την πρόκληση.
Θέλω να κάνεις σεξ...
με κάποιον εντελώς απρόσμενο.
Δέχομαι την πρόκληση.
Θα χρειαστώ αποδείξεις.
Αν όντως πρόκειται να παίξεις αυτό το παιχνίδι, γίνεται πραγματικά...
ενδιαφέρον, γίνεται...
συναρπαστικό, κατά κάποιον τρόπο.
Δεν ξέρω. Ίσως δεν το εξηγώ καλά.
Τι;
Έφυγε, λοιπόν, με την κάμερά του για να είναι με κάποιον όταν πεθάνει,
σε κάποιο νοσοκομείο ή κάτι τέτοιο και μετά έφυγα εγώ με τη δική μου
για να κάνω σεξ με κάποιον "εντελώς απρόσμενο".
- Δηλαδή; - Δηλαδή, ένας ταξιτζή ή μια γυναίκα
δε θα ήταν κατάλληλοι γιατί αυτό ήταν πολύ προβλέψιμο για τον Σάιμον.
Έπρεπε πάντα να αντεπιτίθεμαι.
Ο Σάιμον είχε τον τρόπο να με κάνει να θέλω να του δείξω τα πάντα, μόνο...
μόνο για να δω αν αυτό ήταν αρκετό.
Κάθισα κάτω στην αίθουσα υποδοχής για να σκεφτώ...
Θα μπορούσα να πάω στο σπίτι του Δημάρχου, την Έπαυλη Γκρέισι.
Σκέφτηκα να προσπαθήσω με κάποιον παίκτη των Γιάνκις.
Και μετά μπήκε μέσα ο Χομπς.
Νόμισα ότι τον αναγνώρισα από την είδηση στο CΝΝ
για την τελευταία του εξαγορά ή συγχώνευση, τέλος πάντων,
αλλά δεν ήμουν σίγουρη.
Ο γκρουμ επιβεβαίωσε ότι ήταν ο Χομπς, ο δισ/ούχος μεγιστάνας των ΜΜΕ,
και 1000 δολάρια αργότερα μου είπε τον αριθμό του δωματίου του.
Και τα μαγνητοσκόπησες όλα.
Ναι, ήταν εύκολο. Απλά άφησα την κάμερα να εξέχει
από την τσάντα που άφησα στο τραπέζι.
Το επόμενο πρωί ο Σάιμον πήρε το φλασάκι από την τσάντα μου
και δε με άφησε ποτέ να το δω.
Και ούτε τήρησε ποτέ τη συμφωνία μας. Και τον μίσησα γι' αυτό.
Έκανα ντους τρεις ώρες και υποσχέθηκα στον εαυτό μου
ότι δε θα με ένοιαζε ποτέ ξανά τι πίστευε για μένα ο Σάιμον.
Μετά είδε το βίντεο, θύμωσε και καυγαδίσαμε πολύ.
Μετά το θάνατό του σκέφτηκα ότι το βίντεο θα ήταν στη συλλογή του,
αλλά δεν ήταν.
Γιατί εμένα;
Έλα τώρα.
Ξέρεις πως είσαι ο καταλληλότερος γι' αυτό.
Όλο αυτό... μεταξύ μας;
Ήταν όλο για να σε βοηθήσω να βρεις ένα αρχείο βίντεο;
Απλώς πες μου!
Ναι.
- Με συγχωρείς; - Όχι!
Ούτε τον εαυτό μου.
Πρέπει να καταλάβεις ότι αρχικά ζήτησα τη βοήθειά σου
και μετά σε γνώρισα και πραγματικά μου άρεσες.
Πόρτερ, πρέπει να με πιστέψεις.
Ο Χομπς θέλει πολύ αυτό το βίντεο. Θα μου πάρει τα πάντα!
Ξέρεις, λες πολλά πράγματα...
αλλά δε μου λες αυτό που θέλω να μάθω.
- Σου είπα τα πάντα. - Όχι.
Υπάρχει λόγος που ο Χομπς επιμένει να πάρει αυτό το φλασάκι.
Γιατί κάποιος της ηλικίας του θα ήταν περήφανος να έχει αποδείξεις
ότι πήδηξε κάποια νέα κι όμορφη σαν εσένα, χωρίς να πληρώσει.
Κι αν ο Σάιμον σου είπε να πας να κάνεις σεξ με κάποιον,
υπάρχει λόγος που θύμωσε τόσο όταν είδε το υλικό.
Οπότε, πες μου την αλήθεια, τώρα.
- Αλλιώς, φεύγω. - Σου είπα τα πάντα, το ορκίζομαι.
Ορκίζομαι.
Σε παρακαλώ, βοήθησέ με.
Πόρτερ, σε παρακαλώ, βοήθησέ με. Πόρτερ, σε παρακαλώ.
- Ρεν; - Εντάξει. Εντάξει, εντάξει.
Τι μπορώ να κάνω για εσάς, παιδιά, αυτήν την υπέροχη βραδιά;
- Δώσε μας το αρχείο. - Δεν το έχω ακόμα.
Είσαι σίγουρος γι' αυτό; Μόλις ήρθες από το διαμέρισμά της.
- Τι στο διάολο; - Γιατί δεν απαντάς στο τηλέφωνό σου;
- Θέλεις να το πουλήσεις σε άλλον; - Δεν... Δεν ξέρω.
Νομίζεις ότι μπορείς να τη φέρεις στον Χομπς;
Μη μας κάνεις να έρθουμε αύριο και να το βρούμε στο σπίτι σου, καθίκι.
Παρακαλώ... παρακαλώ.
Χριστέ μου.
Καλά είμαι.
- Τι στο καλό συνέβη; - Είμαι καλά. Μου επιτέθηκαν.
Ήταν απλώς θέμα χρόνου.
Ήταν ηλίθιο. Δεν έκρυψα το πορτοφόλι μου μέσα στο ταξί. Με λήστεψαν.
Συγγνώμη.
Ήταν απλώς θέμα χρόνου.
Με φοβίζεις όταν το λες αυτό.
Συγγνώμη.
Καλημέρα.
Έχεις μια έξαλλη γυναίκα, κατουράς αίμα...
και έχεις ακόμα να γράψεις για μια στήλη.
Αλλά, αντί να κάνεις τη δουλειά σου,
ψάχνεις και βρίσκεις ότι ο πατέρας του Σάιμον Κράουλι, ο Φρανκ,
ζει σ' ένα γηροκομείο στο Κουίνς.
Κύριε Κράουλι;
Είμαι φίλος της Κάρολαϊν.
Ήλπιζα να με βοηθήσετε.
Σας άφησε ο Σάιμον μια βιντεοκάμερα και μια κάρτα μνήμης;
Ξέρετε, κάρτα μνήμης;
ΣΥΝΤΗΡΗΤΗΣ ΑΣΑΝΣΕΡ - ΥΠΑΛΛΗΛΟΣ ΤΟΥ ΜΗΝΑ - ΦΡΑΝΚ ΚΡΑΟΥΛΙ
Κύριε Κράουλι;
"ΛΙΣΑ: ΕΠΕΙΓΟΝ! ΠΑΡΕ ΜΕ ΤΩΡΑ! ΑΜΕΣΗ ΑΝΑΓΚΗ!"
Είναι καλά, όμως;
Εντάξει, έρχομαι. Έρχομαι!
ΕΠΕΙΓΟΝΤΑ
Καλείται ο Δρ. Μπέντερ. Καλείται ο Δρ. Μπέντερ.
Πόσο σοβαρό είναι;
Εξέτασα η ίδια το τραύμα.
Η διαδρομή της σφαίρας στον μυ, θα αφήσει ουλώδη ιστό,
αλλά δε διέσχισε όλο το βάθος.
Τι σημαίνει αυτό;
Σημαίνει πως ο μυς δε θα έχει ποτέ την απόλυτη σύσπαση που θα έπρεπε να έχει.
- Η Τζόσεφιν; - Χτύπησε την αριστερή επιγονατίδα.
Θα χρειαστεί εγχείρηση, αποκατάσταση. Θα πάρει, τουλάχιστον έναν χρόνο.
Τι στο διάολο συνέβη;
Τι συνέβη;
Μπήκε με τα παιδιά στο ασθενοφόρο.
Μα ο αστυνομικός που προσπαθούσε να μάθει τι συνέβη
είπε πως έλεγε πολλές ασυναρτησίες.
Είπε ότι εισέβαλλε στο σπίτι ένας άντρας με όπλο
και έψαχνε για κάτι.
Ξέρεις ποιος ήταν ο άντρας;
Έχω μία υποψία.
Δε θα επιτρέψω τα παιδιά μου να γίνουν μέρος αυτού, Πόρτερ.
- Όχι. - Μπαμπάκα;
Σάλι μου, μην κλαις, γλυκιά μου. Έλα 'δώ.
Σάλι μου, όλα θα πάνε καλά.
- Μαμά, πώς βρέθηκα εδώ; - Όχι, γλυκέ μου, είσαι καλά.
Θα σου πω αργότερα.
Θα πάω τα παιδιά στο σπίτι της μητέρας μου.
Σήκω, μωρό μου.
Και το χέρι του;
Χρειάζονται το δωμάτιο. Μπορεί να φύγει και να ταξιδέψει.
Θα τον φροντίσω εγώ όπως πρέπει.
- Ορίστε. Πρόσεχε μ' αυτό, εντάξει; - Μπαμπάκα, θα έρθεις στη γιαγιά;
- Πολύ καλό αγόρι. - Όχι αυτή τη φορά, γλυκιά μου.
Γιατί;
- Έλα, μωρό μου. - Θα σας συνοδεύσω μέχρι έξω.
Καλύτερα όχι. Δεν ξέρω αν μπορώ να συγκρατήσω άλλο την οργή μου.
Έλα, γλυκιά μου.
Όταν το αγοράκι σου έχει έστω και γδάρσιμο από σφαίρα,
δεν ισχύει πια τίποτα.
Έπρεπε να φτάσω στον Χομπς.
Κι ήξερα ότι ο μόνος τρόπος ήταν μέσω του βοηθού του, του Κάμπελ.
Είχα ξεπεράσει πλέον το φόβο για το τι μπορούσε να κάνει η απόγνωσή μου.
Άνοιξε την άλλη πόρτα.
- Πάρε το πορτοφόλι μου. - Σκάσε, Κάμπελ! Μπες μέσα!
Μπες μέσα.
- Θεέ μου. - Κουνήσου.
Μη με σκοτώσεις, σε παρακαλώ!
- Ξέρεις ποιος είμαι; - Όχι.
Είμαι ο Ρεν. Ο Πόρτερ Ρεν.
Οι μπράβοι σου πυροβόλησαν το γιο μου το απόγευμα, το ήξερες;
Σε ποιο συρτάρι είναι τα πιο κοφτερά μαχαίρια;
Θεέ μου! Όχι, σε παρακαλώ!
Σε ποιο συρτάρι;
- Τώρα, τηλεφώνησε στον Χομπς. - Δεν μπορώ, είναι στο Λονδίνο.
Όχι...
Όχι, θα του πούμε να μαζέψει τους μπράβους του.
Δεν είναι διαθέσιμος, το ορκίζομαι.
Άρχισε να σκέφτεσαι, Κάμπελ.
Ο γιος μου είναι τριών ετών. Είναι ένας άγγελος. Είναι αθώος.
Εντάξει! Περίμενε, περίμενε, περίμενε!
0-11-44-955-646...
728... 7.
- Κάμπελ; - Συγγνώμη που σας ξυπνάω.
Χομπς, είμαι ο Πόρτερ Ρεν.
Ένας μπράβος σου εισέβαλλε στο σπίτι μου σήμερα
και πυροβόλησε τον 3χρονο γιο μου και την νταντά του.
Άκουσέ με, καθίκι.
Αν δε μαζέψεις τους μπράβους σου, θα κάνω 1000 αντίγραφα από το βίντεο...
και θα τα στείλω σε κάθε εφημερίδα και τηλεοπτικό σταθμό στον κόσμο.
Θα γίνω αγριάνθρωπος.
Δε με νοιάζει, δε μου καίγεται καρφί. Θα καταστραφώ πανηγυρικά...
και θα σε πάρω μαζί μου, χοντρό κάθαρμα!
Μάζεψε τους μπράβους σου, τώρα αμέσως!
Έχετε μία 24ωρη περίοδο χάριτος, κε Ρεν, πώς σας φαίνεται αυτό;
Μη μου δώσετε το αρχικό βίντεο όταν επιστρέψω στη Νέα Υόρκη, αύριο βράδυ,
και θα λαχταράτε για τα σημερινά σας βάσανα
σε σχέση με τον κυκεώνα στον οποίο θα βρεθείτε.
Δεν ξέρω πώς ανέβηκε εκεί πάνω, αλλά το έκανε!
- Πλάκα έχεις. - Εντάξει. Μπαμπά;
Μπαμπά! Πες μου πάλι, πώς λειτουργεί το ασανσέρ με το τηλεχειριστήριο;
Από το πληκτρολόγιο στο πίσω μέρος του πίνακα.
Θέλεις επιδόρπιο, Φρανκ;
Με γρήγορη επιδιόρθωση ή με πλήρη επανεκκίνηση...
Με επανεκκίνηση. Αυτό χρειάζεται για να ολοκληρωθεί το κύκλωμα.
- Η κάμερα με ενοχλεί. - Τι; Τι συμβαίνει;
Στον Φρανκ δεν αρέσει η κάμερα.
Θα φύγω, απόψε, για λίγο, μπαμπά, και θέλω να σ' έχω στην κάμερα, ναι;
Εντάξει, φεύγω.
Πρέπει να φύγω. Πρέπει να πάρω κάτι φάρμακα για τον Ερβ.
Κυρία Σίγκαλ, πρέπει να βγάλω ένα κλειδί.
Μπορείτε να με πάρετε μαζί μέχρι το σιδηροπωλείο;
- Φυσικά. - Ευχαριστώ.
Μπαμπά. Μπαμπά, θα πω αντίο τώρα, εντάξει;
Εντάξει.
- Κι εγώ το ίδιο. - Αντίο.
- Εντάξει. - Κυρία Σίγκαλ;
Θα σας πείραζε να μέναμε λίγο μόνοι;
Ξέρετε, πατέρας με γιο;
Σας ευχαριστώ.
- Πες αντίο, πες αντίο. - Ναι, είπα.
Εντάξει.
Μπαμπάκα;
Άκου τι θέλω να ξέρεις.
Θέλω να ξέρεις ότι ποτέ δε σε κατηγόρησα για ό,τι συνέβη...
για ό,τι συνέβη στη μαμά, εντάξει;
Και... ό,τι κι αν συμβεί τώρα, ή απόψε...
δε θέλω να κατηγορήσεις τον εαυτό σου. Εντάξει;
Και δες το αυτό όσες φορές χρειαστεί...
μέχρι να αποδεχτείς ότι αυτή είναι η αλήθεια, εντάξει;
Σ' αγαπώ, μπαμπάκα.
Ωραία. Εντάξει.
Η κα Σίγκαλ στο βίντεο, πρέπει να ήταν η Νόρμα Σίγκαλ,
ένα όνομα που πρόσεξα στο βιβλίο επισκεπτών του γηροκομείου.
Επισκεπτόταν τον Φρανκ Κράουλι δύο φορές τη βδομάδα.
Ανακάλυψα ότι έμενε στο Κουίνς.
Και όπως και ο Φρανκ Κράουλι, δεν είχα πολύ χρόνο ακόμα.
Κι εκείνη ήταν ό,τι είχα.
Παρακαλώ;
ΤΙΜΟΛΟΓΙΟ ΕΤΑΙΡΕΙΑ ΤΟΥ ΣΑΪΜΟΝ ΚΡΑΟΥΛΙ
ΕΡΒ ΣΙΓΚΑΛ ΕΠΙΣΚΕΨΗ ΦΡΟΝΤΙΔΑΣ - 500 ΔΟΛΑΡΙΑ
ΔΑΠΑΝΕΣ που καταβλήθηκαν προς όφελός σας - 5.000 δολάρια
Θεέ μου! Φύγε!
- Φύγε! Φύγε! Παίρνω την αστυνομία! - Σας παρακαλώ, σας παρακαλώ.
- Παίρνω την αστυνομία! - Μην το κάνετε αυτό. Σας παρακαλώ.
- Μην το ακουμπάς! - Όχι, όχι. Ορίστε, ορίστε.
Φύγε!
Σε παρακαλώ, μη μου κάνεις κακό. Σε παρακαλώ, φύγε.
Κυρία Σίγκαλ, είμαι απελπισμένος.
Σας παρακαλώ. Συγγνώμη που μπήκα στο σπίτι σας χωρίς άδεια, αλλά...
δεν ξέρω τι συμβαίνει. Χρειάζομαι τη βοήθειά σας, κα Σίγκαλ. Παρακαλώ.
Με ξέρεις; Πώς με ξέρεις; Σε γνωρίζω;
Είμαι ο Πόρτερ Ρεν.
Γράφω μια στήλη στην εφημερίδα.
Διακινδυνεύω όλη την καριέρα μου, λέγοντάς σας ποιος είμαι.
Και, σας παρακαλώ, εμπιστευθείτε με.
Σας διαβάζω συνεχώς.
Δεν ήρθα για την εφημερίδα, το υπόσχομαι, δε θα γράψω γι' αυτό.
Προσπαθώ να βοηθήσω την Κάρολαϊν.
Αν μπορούσατε να μου απαντήσετε σε μερικές ερωτήσεις...
θα σας ήμουν απίστευτα ευγνώμων, εντάξει;
Ο Σάιμον ήταν οικογενειακός φίλος;
Ναι, ο Σάιμον ήταν ο καλύτερος φίλος του Μάικλ μας, όταν ήταν παιδιά.
Αλήθεια; Παρέμειναν φίλοι;
Ο Μάικλ πνίγηκε όταν ήταν 8.
Ο Σάιμον συνέχιζε καθημερινά να έρχεται σπίτι μετά το σχολείο,
επειδή ο Φρανκ δούλευε κι η μαμά του Σάιμον είχε ήδη πεθάνει.
Θα μπορούσε να πει κανείς ότι αντικατέστησε τον γιο μας.
Επισκεπτόσασταν τον Φρανκ Κράουλι, τον πατέρα του Σάιμον,
και το χρεώνατε στην εταιρεία, σωστά;
Ναι, ο Σάιμον μας έστελνε από την εταιρεία του 2.000 δολάρια το μήνα,
μόλις άρχισε να βγάζει λεφτά, επειδή ήθελε να μας φροντίσει.
Δεν ένιωθα άνετα και σκέφτηκα ότι πρέπει να κερδίσουμε τα χρήματα.
Οπότε, επισκεπτόμουν τον Φρανκ δύο φορές τη βδομάδα στο γηροκομείο.
Ο Φρανκ κι εγώ ήρθαμε κοντά με τα χρόνια.
Έτσι, άρχισα να χρεώνω την εταιρεία για εκείνες τις επισκέψεις,
στέλνοντας τιμολόγια από το θεωρημένο μπλοκάκι του Ερβ.
Θα ήθελες να καθίσεις και... να πάμε κάτω;
Φυσικά.
- Τρόμαξα πολύ. - Συγγνώμη.
Ναι.
Τι είναι εκείνες οι άλλες πληρωμές των 5.000 δολαρίων;
Αυτό ήταν κάτι διαφορετικό.
Ο Σάιμον είπε πως είχε δουλειά για μένα και θα με πλήρωνε 5.000 δολάρια.
Μου είπε να χρεώσω την εταιρεία για να στείλω κάτι σε ένα τρίτο πρόσωπο.
Μου είπε να γράψω το τιμολόγιο στο μπλοκάκι, όπως έκανα και πριν.
Ήταν κάρτα μνήμης βιντεοκάμερας;
Ναι, ήταν κάρτα βιντεοκάμερας.
Μου έδωσε ένα ολόκληρο κουτί γεμάτο με κάτι πλαστικά πράγματα.
Δεν ξέρω τι περιείχε. Δεν το είδα.
Ο Σάιμον είπε πως αν χρειαζόμασταν λεφτά,
να ακολουθήσουμε τις ίδιες οδηγίες,
να ταχυδρομήσουμε ένα και να χρεώσουμε την εταιρεία.
Ήταν απίστευτο.
Απίστευτο.
Κυρία Σίγκαλ, χρειάζομαι το κουτί με τα αντίγραφα.
Όχι, όχι, ο Σάιμον με έβαλε να υποσχεθώ να μην το δώσω πουθενά.
Όχι. Συνεχίστε να χρεώνετε την εταιρεία. Απλά, μην τα στέλνετε πια.
Αλήθεια;
Επειδή μου έμεινε ένα τελευταίο κι αναρωτιόμουν πώς να κάνω κι άλλα.
Χρειάζομαι αυτή τη βιντεοκάρτα.
Ένα τόσο μικρό πραγματάκι.
Δεν έχω ιδέα τι μπορεί να περιέχει.
Είμαι πολύ πιο βαρύς από όσο θα έπρεπε.
Κι είμαι ανίκανος για φυσιολογική σεξουαλική λειτουργία.
- Δεν μπορείς να κάνεις σεξ; - Υπάρχουν κι άλλα πράγματα στη ζωή.
Υπάρχει κάτι που δε μου λες.
Μην ντρέπεσαι.
Μπορείς να μου πεις τα πάντα κι εγώ μπορώ να κρατήσω μυστικό.
Λοιπόν, συνέβη πολύ... πολύ καιρό πριν.
Πάρα πολύ ώστε να το κρατήσεις μέσα σου;
Ήταν το καλοκαίρι πριν το τελευταίο έτος στο πανεπιστήμιο
και αποφάσισα να δουλέψω σε ένα φορτηγό πλοίο.
Ήμουν γιος ενός από τους πλουσιότερους Αυστραλούς.
Δέχτηκα τη δουλειά μόνο για να πικάρω τον γέρο μου.
Τέλος πάντως, είχαμε μία βδομάδα άδεια στη Μασσαλία.
Κάτι μου λέει πως εμπλέκεται μια γυναίκα στην ιστορία.
Τόσο όμορφη όσο εσύ.
Ήταν η πιο ακριβή πόρνη στη Μασσαλία...
κι εγώ έκανα μια τερατώδη ανοησία.
Ποια ήταν αυτή;
Την ερωτεύτηκα.
Και της έδωσα το τελευταίο μου φράγκο μόνο για να μπορέσω...
να κοιτάξω τα μάτια της για μερικά λεπτά παραπάνω.
Ράγισε η καρδιά μου που της είπα αντίο.
Τη φίλησα, της είπα ότι την αγαπούσα και...
έτρεξα μέσα από τους σκοτεινούς δρόμους για το λιμάνι.
Ξαφνικά, κάποιοι από τους τακτικούς ναύτες της Μασσαλίας,
με έφτασαν και με έδειραν... πολύ άσχημα.
Ένας τους με μαχαίρωσε...
στη βουβωνική χώρα, τουλάχιστον... τουλάχιστον 12 φορές.
Και... και με άφησαν να πεθάνω.
Θεέ μου.
Λοιπόν, ο ανδρισμός μου είχε πληγεί σοβαρά...
Για την ακρίβεια...
με κατακρεούργησαν.
Πήγα στους καλύτερους γιατρούς του κόσμου, αλλά κάποια πράγματα...
κάποια πράγματα δεν μπορείς να τα διορθώσεις.
Κι ήμουν 20 χρονών.
Μπορώ να δω;
Θεέ μου, είναι πολύ ντροπιαστικό.
Σε παρακαλώ.
Δείξε μου.
- Δε νιώθεις αποστροφή για μένα; - Όχι.
Νομίζω πως είσαι γλυκός.
Θα ήθελα να σου πω μια ιστορία τώρα, που δεν έχω ξαναπεί σε κανέναν.
Πρόκειται για τότε που ήμουν μικρή κι ήθελα πολύ ένα άλογο.
Και κάθε μέρα ζητούσα από τον πατριό μου ένα άλογο...
Τον παρακαλούσα τόσο πολύ...
ΗΧΟΣ
Θεέ μου.
Αυτό είναι τρομερό.
Θέλω...
Θέλω να κάνω κάτι...
για σένα.
Θα ήθελα...
τόσο πολύ...
να σε φιλήσω...
σε...
ένα ξεχωριστό σημείο.
Μου...
μου επιτρέπεις...
να το κάνω αυτό;
- Δεν με πειράζει αν αρνηθείς. - Σου επιτρέπω.
- Είσαι σίγουρη; - Ναι.
Θεέ μου.
Κύριε Ρεν, μπορούμε να φερθούμε σαν κύριοι αυτή τη φορά;
Είμαι πολύ πιο βαρύς από όσο θα έπρεπε.
Κι είμαι ανίκανος για φυσιολογική σεξουαλική...
Θα ήθελα να σας κάνω τρεις ερωτήσεις.
Ακούω.
Έστελνε η κα Κράουλι αυτές τις κάρτες;
Όχι.
Τότε, ποιος τις έστελνε;
Μια αθώα γυναίκα, που έπαιρνε εντολές από τον Σάιμον Κράουλι.
Παρακολούθησε τα περιεχόμενα;
- Όχι. - Εσείς;
- Αυτές είναι τέσσερις ερωτήσεις. - Σας παρακαλώ, κάντε μου τη χάρη.
Και... θα μοιραστώ κάτι μαζί σας.
Ναι, παρακολούθησα το βίντεο.
Δεν είμαι υπέροχο θέαμα;
Αυτό το κρατούσα πολύν καιρό και...
στο πνεύμα του "Τέλος καλό, όλα καλά",
θα ήθελα να σας το δώσω.
Αποκτήσαμε πρόσβαση στο διαμέρισμα της κα Κράουλι,
κι είμαι σίγουρος πως υποπτεύεται κάτι.
- Πράγματι. - Ψάχναμε για το βίντεο και...
κοιτάξαμε όλα τα κλειδιά της και τα ταυτοποιήσαμε όλα...
εκτός από αυτό.
Θα μπορούσα να το είχα αφήσει εκεί,
να είχα φύγει και να τακτοποιούσα και πάλι τη ζωή μου.
Αλλά, υπήρχαν ακόμα πολλά ερωτήματα σχετικά με το θάνατο του Σάιμον.
Και η αλήθεια είναι
πως αυτό το κλειδί μπορούσε να ξεκλειδώσει τα μυστικά της Κάρολαϊν.
Εκείνη ήταν ένα μυστήριο, το οποίο δεν μπορούσα να αγνοήσω.
- Μπορώ να σας βοηθήσω; - Γεια. Ο Πόρτερ είμαι.
Παλιά, παρέδιδα κάρβουνα και στα δύο κτίρια...
μέσω αυτού του υπογείου.
Το διπλανό που κατεδάφισαν ήταν ακριβώς ίδιο με το δικό μου κτίριο.
Βλέπεις, τα δύο κτίρια είναι πανομοιότυπα.
Η ομάδα κατεδάφισης ελέγχει το ασανσέρ πριν το στείλει στο υπόγειο;
Του διπλανού κτιρίου ήταν ήδη στο υπόγειο.
Δε χρειάστηκε να το κατεβάσουν.
Και οι αστυνομικοί που ερεύνησαν το θάνατο του Κράουλι
δεν μπόρεσαν να ψάξουν το ασανσέρ, έτσι δεν είναι;
Επειδή ήταν κάτω από έξι μέτρα μπάζα.
Για ποιο πράγμα να έψαχναν; Είναι απλώς ένα ασανσέρ.
Πετάξτε το σκοινί!
ΠΥΡΟΣΒΕΣΤΗΡΑΣ
- Τι; - Το νιώθεις αυτό;
Γιατί αγοράζεις γάλα τελευταία;
Θα το κατεδαφίσουν αύριο το πρωί.
Εντάξει. Μπορούμε να κάνουμε γρήγορα; Είναι λίγο ανατριχιαστικά εδώ μέσα.
Εντάξει;
Ναι. Ξέρεις κάτι; Θα περιμένω κάτω. Είναι πολύ περίεργα εδώ.
Εδώ. Κάρολαϊν; Έλα μίλησέ μου.
Γιατί δε λειτουργεί αυτό το ασανσέρ; Θέλω να πάω κάτω.
Έλα! Έλα μίλησέ μου, είμαι ο άντρας σου.
Έλα μίλησέ μας.
Γιατί έχεις το άλογό μου;
Είναι ένα αντικείμενο συζυγικού ενδιαφέροντος, δε νομίζεις;
Αυτός ο παλιός θησαυρός είναι περίπου 1000 ετών.
Δε θα λειτουργήσει το τηλέφωνό σου, μωρό μου.
Έβγαλα την κάρτα SΙΜ στο σπίτι και την έβαλα κάτω από το μαξιλάρι σου.
Φτιαγμένο από νεφρίτη από τη Δυναστεία του Σανγκ.
Κι αξίζει 1,8 εκατομμύρια δολάρια, έμαθα.
Άρα, προφανώς, ο κος Χομπς σε εκτιμάει.
Σου έδειξε την εκτίμησή του με τη γλώσσα του, το ξέρουμε αυτό.
Εκτιμάει την ιστοριούλα με το άλογο που του είπες...
για να σου κάνει ένα τέτοιο δώρο.
Σε έκανε να αισθανθείς πως έχεις αληθινό μπαμπάκα;
Σε έκανε να νιώσεις ασφαλής, Καρ;
Πες μου την ιστορία.
Δε σου λέω την ιστορία.
- Είναι κλειδωμένα. - Φεύγουμε.
Όχι, είμαστε εδώ. Όλες οι πόρτες είναι κλειδωμένες, μωρό μου.
Ανάθεμα!
Δε θα φύγουμε μέχρι να μου πεις την ιστορία,
ακριβώς όπως την είπες σ' εκείνον.
Εντάξει.
Λοιπόν, υποθέτω ότι θα μείνουμε όλο το βράδυ.
Σοβαρά. Είμαι προετοιμασμένος να περιμένω όλη νύχτα, έχω το γάλα μου.
Και...
αν δεν μου έχεις πεις την ιστορία μέχρι το πρωί...
μπορούμε να κατεδαφιστούμε μαζί μ' αυτό το κτίριο,
και τα σώματά μας μπορούν να διαλυθούν από τα μπάζα,
και θα γίνουμε σκόνη.
Δε θα σου πω ποτέ εκείνη την αναθεματισμένη ιστορία, εντάξει;
Ποτέ.
Χριστέ μου, τι στο διάολο κάνεις;
Λοιπόν... Σπάω το ακριβό άλογο.
Αυτό το κλειδί θα φέρει πίσω το ασανσέρ. Οπότε...
- Δώσε μου το κλειδί. - Πες μου την ιστορία.
Όχι, απλώς δώσε μου το κλειδί! Σάιμον.
Βασικά, αυτό είναι το κλειδί της ταχυδρομικής μας θυρίδας.
Αυτό το κλειδί ξεκλειδώνει την κλειδαριά γύρω από τον αστράγαλό σου.
Θα μου πεις εκείνη την ιστορία τώρα;
- Σε μισώ, διάολε! - Σ' αγαπάω, διάολε!
Όσο αντιστέκεσαι, τόσο πιο δύσκολο θα είναι. Πες μου την ιστορία, λοιπόν.
Όχι;
Εντάξει, εξαιτίας αυτού, θα πρέπει να πιω το γάλα μου εδώ.
Έκανα εξάσκηση στο να πίνω γάλα.
Θα με βοηθήσει να... καταπιώ κλειδιά.
Κάθαρμα. Μην καταπιείς το κλειδί.
Σε παρακαλώ, μη. Σε παρακαλώ! Σταμάτα.
Οπότε, τώρα εσύ ελέγχεις τη μοίρα σου.
Πες μου την ιστορία, για να μη στείλω κάτω το ασανσέρ,
επειδή, αν το στείλω κάτω, στο υπόγειο,
δεν υπάρχει περίπτωση αυτό να είναι εκεί κάτω κι εσύ ακόμα εδώ.
Δε θα σου πω την ιστορία. Σταμάτα, σε παρακαλώ!
Τελευταία ευκαιρία. Θα την ξεκινήσω για σένα.
Όταν ήμουν μικρή...
- Μη, σε παρακαλώ. - ...ήθελα πολύ ένα άλογο.
Πες την ιστορία και δε θα πατήσω το κουμπί, εντάξει;
Δε θέλω να πω την ιστορία!
Να πάρει. Σάιμον, διάολε.
Το αξίζει η άθλια ιστορία σου;
Όχι! Όχι, σε παρακαλώ, σταμάτα. Σταμάτησε το ασανσέρ!
Πες μου την αναθεματισμένη την ιστορία!
Εντάξει, θα σου πω την ιστορία. Μόνο μην το κάνεις αυτό!
Εντάξει. Όταν ήμουν μικρή ήθελα πολύ ένα άλογο.
- Εντάξει. - Ικέτευα τον πατριό μου κάθε μέρα.
- Να πάρει, σταμάτα! - Πολύ αργά! Αντίο! Αντίο!
Καλά. Εντάξει. Το ρύθμισα να σταματήσει.
Ήμουν σίγουρος ότι θα μου την έλεγες νωρίτερα.
Τέλος πάντων. Λοιπόν...
Ναι; "Ο πατριός μου... κάθε μέρα, του ζητούσα" και...
Χριστέ μου!
Θεέ μου!
Σάιμον; Σάιμον;
Γεια.
Πες μου, σε παρακαλώ, ότι βρήκες το βίντεο και το επέστρεψες στον Χομπς.
- Το βρήκα. - Τι; Το βρήκες; Αλήθεια;
- Πού ήταν; - Συγγνώμη, δεν μπορώ να μιλήσω τώρα.
- Μπορούμε να πάμε για πρωινό; - Θα μου άρεσε αυτό.
- Γεια. - Γεια.
Κυλιόσουν στη λάσπη;
Είναι μεγάλη ιστορία.
Μου αρέσουν οι μεγάλες ιστορίες.
Πριν μου πεις τα πάντα, υπάρχει κάτι που θα ήθελα να σου δείξω.
Συγχαρητήρια.
Σ' ευχαριστώ.
Έχω κι εγώ κάποια πράγματα να σου δείξω.
Είναι πανέμορφο.
Τι είναι;
Μη μου λες ψέματα τώρα, Κάρολαϊν.
Ο Σάιμον το πέταξε και το έσπασε.
Ναι.
Χρησιμοποίησες το λουκέτο από τον αστράγαλό σου,
για να κλείσεις την πόρτα του υπογείου ώστε να μη βρει κανείς το πτώμα.
Πόρτερ;
Ήξερες...
ότι ήταν όλα μαγνητοσκοπημένα;
Κάθε δευτερόλεπτο...
Λεπτό... προς λεπτό;
Αυτό είναι ένα αντίγραφο για σένα.
Το πρωτότυπο είναι κάπου που δε θα το βρεις ποτέ.
Αν επικοινωνήσεις ξανά με τη γυναίκα μου με οποιονδήποτε τρόπο...
Καταλαβαίνω.
Με κρατάς υπό έλεγχο.
Θα την πεις σ' εμένα;
Την ιστορία με το άλογο;
Όταν ήμουν 9, ήθελα πολύ ένα άλογο.
Κι ο πατριός μου, ο Ρον...
δεν ήθελε να μου πάρει.
Κι η μητέρα μου ήταν τόσο ανίσχυρη μέσα στη σχέση που...
δεν έκανε καν τον κόπο να με υποστηρίξει.
Όσο πλησίαζαν τα γενέθλια μου, ικέτευα...
Ικέτευα για εκείνο το άλογο.
Και κάθε φορά που ικέτευα, ο Ρον με χαστούκιζε.
Με έκανε απλώς να ικετεύω περισσότερο την επόμενη μέρα.
Ένα βράδυ, ήρθε στο δωμάτιό μου και είπε
πως αν κρατούσα κρυφή την επίσκεψή του,
κι αν μπορούσε να κάνει ό,τι ήθελε,
τότε, θα μου αγόραζε ένα άλογο για τα γενέθλιά μου.
Κι αυτό συνεχίστηκε για περίπου μια βδομάδα.
Κι όταν ήρθαν τα γενέθλιά μου, δεν υπήρχε άλογο.
Οπότε, εκείνη τη νύχτα, όταν ήρθε στο δωμάτιό μου,
του είπα ότι θα έλεγα στη μητέρα μου τι μου έκανε.
Και μου ορκίστηκε ότι είχε τηρήσει τη συμφωνία.
Κι ότι θα με περίμενε ένα άλογο την επόμενη ημέρα.
Χρόνια πολλά, Κάρολαϊν.
Ορίστε το άλογό σου.
Γιατί έψαξες στο ασανσέρ;
Νομίζω πως ήθελες να το κάνω, Κάρολαϊν.
Αντίο, Κάρολαϊν.
Μη φεύγεις έτσι. Πες μου κάτι.
Να είσαι καλά.
Όσο καλύτερα μπορείς.
Η ασχήμια του ποιος υπήρξα και του ποιος είμαι τώρα
είναι πιο έντονη όταν βλέπω τη γυναίκα και τα παιδιά μου.
Ποτέ δεν είπα στη Λίσα την αλήθεια.
Αντ' αυτού, επέλεξα να την αφήσω να φαντάζεται τα χειρότερα για μένα.
Νομίζω ότι αποφάσισε πως ό,τι είχα μέσα μου τώρα ήταν σκοτεινό κι άσχημο
κι ότι ήταν καλύτερα να μείνει εκεί όπου ήταν,
αρκεί να μην ήταν κοντά σ' εκείνη ή κοντά στα παιδιά.
Τι δουλειά είχα εδώ;
Ίσως επειδή με έκανε να νιώθω πιο ασφαλής
το να ξέρω ότι η Κάρολαϊν ήταν πολύ μακριά από μένα,
λες και δεν ήμουν ο μόνος υπεύθυνος για την καταστροφή του γάμου μου.
Ίσως το να τη δω στη νέα της ζωή, να έβαζε έναν επίλογο.
Ίσως μ' έπιασαν οι χαζοί συναισθηματισμοί,
σαν ηλίθιος που είμαι.
Όπως μου είπε ο γέρος δημοσιογράφος την πρώτη μου μέρα...
"Όλα είναι μια ιστορία, μικρέ."
"Όλα είναι μια μεγάλη ιστορία."
Απόδοση-Προσαρμογή Χαρά Προσκεφαλά
Τεχνική Επεξεργασία Χρήστος Χορευτής
Α&Β Grοup www.abgrοup.gr
Subrip-Διορθώσεις-Συγχρονισμός amerzone
ΝΥΧΤΕΣ ΣΤΟ ΜΑΝΧΑΤΑΝ